Diari Oficial de la Generalitat Valenciana


Sumari del DOGV 7267, del 06-05-2014 (2014/3719)

Notificació de la sentència dictada en el procediment ordinari número 804/2010.
-------------------------------------------------------------------------------

### Dades del document

Número de DOGV
:   7267

Data del DOGV
:   06-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3719


Organisme emissor
:   Jutjat de Primera Instància Número 6 de Llíria

Tipus de document
:   Edicte

Notificació de la sentència dictada en el procediment ordinari número 804/2010. [2014/3719]  
En el procediment a què s'ha fet referència més amunt, seguit a instàncies de Luis Coll, SL, contra La Font del Xarro, SL, s'ha dictat la sentència, l'encapçalament i la dispositiva de la qual, literalment, són els següents:  
  
«Sentència número 107/2012  
Jutjat de Primera Instància número 6 de Llíria  
Jutgessa que la dicta: M.ª José Peiró Aspurz.  
Lloc: Llíria.  
Data: 11 de juny de 2012.  
Procediment ordinari: 804/2010  
Part demandant: Luis Coll, SL.  
Advocat: Alfredo Reig Capuz.  
Procurador: Juan Francisco Navarro Tomás.  
Part demandada: La Font del Xarro, SL.  
Advocat/ada:-  
Procurador/a:-  
Objecte del juí: resta d'ordinaris.  
  
Dispositiva  
Estime íntegrament la demanda interposada per Luis Coll, SL, contra La Font del Xarro, SL, i condemne La Font del Xarro, SL, a abonar a Luis Coll, SL la quantitat de 34.115,44 euros, més els interessos legals de la dita quantitat, des de la data d'interposició de la demanda fins al seu pagament complet; tot això amb imposició expressa al demandat de les costes processals.  
Notifiqueu esta resolució a les parts en els termes acordats, i advertiu-los que en contra d'esta es pot interposar un recurs d'apel·lació, que s'interposarà davant d'este Jutjat dins del termini de 20 dies comptats des de l'endemà de la notificació, on s'exposaran les al·legacions en què es base la impugnació, a més d'esmentar la resolució apel·lada i els pronunciaments que s'impugnen. De conformitat amb el que establix la disposició addicional 15a de la Llei Orgànica del Poder Judicial ?introduïda per la Llei Orgànica 1/2009, de 3 de novembre?, per a recórrer, la part recurrent haurà de constituir un depòsit per import de 50 euros, que es consignarà en el compte de consignacions d'este Jutjat, sense que puga considerar-se preparat el recurs, si el depòsit no estiguera constituït. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms que en depenen.  
Esta és la meua sentència, de la qual s'ha d'unir una testimoniança a les actuacions corresponents, i s'ha de deixar l'original en el llibre de sentències, que pronuncie, mane i firme.  
Publicació. La sentència anterior ha sigut donada, llegida i publicada pel jutge que l'autoritza, mentres celebrava audiència pública en el dia de la data. En done fe.»  
  
I atés que el demandat, La Font del Xarro, SL, es troba en parador desconegut, s'expedix este edicte a fi que es publique en el Diari Oficial de la Comunitat Valenciana i li servisca de notificació de forma deguda.  
  
  
Llíria, 28 de novembre de 2013.- La secretària judicial: Paula Rosa Navalón Sanz.